

Д О Г О В О Р № 246

Днес, 31.10.2019 год., в с. Звездец, на основание чл.194, ал.1 от ЗОП и след проведена  обществена поръчка  реда на чл.187, от ЗОП, с предмет: „Изработка и доставка на формуляри по Закона за горите, Закона за лова и опазване на дивеча и други бланки за нуждите на Териториално поделение „Държавно горско стопанство ЗВЕЗДЕЦ“ при „ЮИДП“ ДП – гр. Сливен, и резултатите от протокол от работа на комисията, назначена със Заповед № РД-10-211/27.09.2019г. и  Заповед № РД-10-216/04.10. 2019 г. на Директора на ТП „ДГС Звездец“, между страните: 
1. Териториално поделение “Държавно горско стопанство Звездец“ към „ЮИДП” ДП - Сливен, със седалище и адрес на управление: с. Звездец, ул. „Петрова нива“ № 7, общ. Малко Търново, обл. Бургаска, с БУЛСТАТ 2016176540115, представлявано от Директора инж. Атанас Спасов и Владимир Таранов– гл.счетоводител, наричано по-долу ВЪЗЛОЖИТЕЛ, от една страна    и
2 „Елтех” ООД, ЕИК 040470310, със седалище и адрес на управление: гр. Димитровград, бул.”Димитър Благоев”№1, представлявано от Кирил Савов Савов и Александър Кирилов Савов в качеството им на управители, начин на представяне: заедно и поотделно, наричан за краткост ИЗПЪЛНИТЕЛ,се сключи настоящия договор за следното:

I. ПРЕДМЕТ И СРОК НА ДОГОВОРА

1.1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу заплащане да изпълни обществена поръчка с предмет: „Изработка и доставка на формуляри по Закона за горите, Закона за лова и опазване на дивеча и други бланки за нуждите на Териториално поделение „Държавно горско стопанство ЗВЕЗДЕЦ“ при „ЮИДП“ ДП – гр. Сливен, както следва :
	№
	Вид формуляр
	Спецификация

	1
	Разрешителни за индивидуален лов по образец утвърден от изпълнителния директор на ИАГ
	Блок от 25 листа в 2 екземпляра, химизирани, перфорирани

	2
	Разрешителни за групов лов по образец утвърден от изпълнителния директор на ИАГ
	Блок от 25 листа в 3 екземпляра, химизирани, перфорирани

	3
	Разплащателни протоколи
	Блок от 25 листа в 3 екземпляра, химизирани, перфорирани


1.2. ВЪЗЛОЖИТЕЛЯТ периодично заявява писмено – по факс или имейл необходимите количества и видове от съответните бланки и формуляри.
1.3. Формулярите се отпечатват в съответния формат, материал, едностранно или двустранно, при спазване на зададения образец от ВЪЗЛОЖИТЕЛЯ и при заявеното количество.
1.4. Видът и формата на отпечатаните и доставени формуляри и бланки трябва да съответства напълно на представените от  ВЪЗЛОЖИТЕЛЯ образци на хартиен носител или в електронен вид и не следва да се променят от  ИЗПЪЛНИТЕЛЯ. Съдържанието трябва да е ясно и четливо, да няма скрити дефекти или правописни грешки.
1.5. ВЪЗЛОЖИТЕЛЯТ ще заплаща на ИЗПЪЛНИТЕЛЯ изработените и доставени формуляри, посочени по вид в таблицата по чл.1.1., по единични цени, съгласно Ценовото предложение на ИЗПЪЛНИТЕЛЯ, неразделна част от настоящият договор, валидни за целият срок на договора.
1.6. ВЪЗЛОЖИТЕЛЯТ ще заплаща на ИЗПЪЛНИТЕЛЯ за изработката и доставката на неупоменати в таблицата по чл.1.1. бланки и формуляри по единични цени на дребно, валидни за целият срок на договора.
1.7. Възложителят ще заявява периодично и в различен обем от посочените в техническата спецификация формуляри, като си запазва правото да не заявява от всички видове формуляри, както и да заявява за изработване и доставка и други неупоменати в спецификацията формуляри в рамките на финансовият ресурс по договора.
1.8. Прогнозната стойност на договора е до 400.00 лв. (четиристотин лева) без ДДС.
1.9. Договорът се смята за сключен в деня на подписването му от страните и е със срок на действие до 31.10.2020год., или до изчерпване  на финансовият ресурс посочен от Възложителя.
1.10. Доставката на заявените за изработване и доставка формуляри се извършва в срок до 7 (седем) календарни дни от получаване на съответната заявка на ВЪЗЛОЖИТЕЛЯ – по факс или имейл.

II. ПРАВА И ЗАДЪЛЖЕНИЯ НА СТРАНИТЕ
2.1. ВЪЗЛОЖИТЕЛЯТ е длъжен да заплати стойността на доставените формуляри по издадена фактура от ИЗПЪЛНИТЕЛЯ, отговаряща на всички изисквания на Закона за счетоводството.
2.2. ВЪЗЛОЖИТЕЛЯТ има право:
2.2.1. Да получава стоката в срок и в количество и качество съгласно отправената заявка и офертата на ИЗПЪЛНИТЕЛЯ.
2.2.2. Да откаже временно плащането на фактура, която не е оформена съгласно изискванията.                                                    
2.3. ИЗПЪЛНИТЕЛЯТ има право:
2.3.1. Да получава договорената цена от ВЪЗЛОЖИТЕЛЯ по представена от него фактура.
2.4. ИЗПЪЛНИТЕЛЯТ е длъжен:
2.4.1. Да отстранява за своя сметка всички недостатъци на доставената стока, виновно причинени от него.
2.4.2. Да уведомява писмено ВЪЗЛОЖИТЕЛЯ до седем дни от настъпване на промяна в следните обстоятелства:
а/регистрация пред Агенция по вписванията;
б/банкова сметка;
в/обстоятелства от декларации и други обстоятелства, удостоверени с документ, представен при сключването на настоящия договор.
2.4.3. Да отпечатва и доставя в срока определен в договора заявените от ВЪЗЛОЖИТЕЛЯ бланки и формуляри.
2.4.4. Да осигури за своя сметка транспорта по доставката до мястото на изпълнението – административната сграда на ТП ДГС ЗВЕЗДЕЦ
2.4.5. Да доставя заявените бланки и формуляри опаковани по начин годен за тяхното транспортиране без рискове за увреждането им;
2.4.6.Да изпълни всички дейности по предмета на договора качествено, в обхвата, сроковете и при спазване условията, посочени в договора и приложенията към него;
2.4.7. ИЗПЪЛНИТЕЛЯТ заменя дефектните бланки и формуляри за своя сметка в срок от 7 работни дни след  подписване на констативен протокол между двете страни.
2.4.8. Да не разгласяна информация за  ВЪЗЛОЖИТЕЛЯ, която му е станала известна при изпълнение на договора.


III. ЦЕНА И НАЧИН НА ПЛАЩАНЕ
3.1. ВЪЗЛОЖИТЕЛЯТ заплаща цената на доставеното в срок до 10/десет/ календарни дни от представяне на съответната фактура, по сметка на ИЗПЪЛНИТЕЛЯ, както следва:
Банка: Уникредит Булбанк АД., IBAN: BG16UNCR76301075812930, BIC: UNCRBGSF


IV. МЯСТО НА ДОСТАВКА. РИСК.
4.1. Мястото на доставка е административната сграда на ТП „Държавно горско стопанство Звездец“, ул. „Петрова нива“ № 7, община Малко Търново, обл. Бургас.
4.2. Рискът от случайно погиване или повреждане на стоката преминава върху ВЪЗЛОЖИТЕЛЯ в момента на доставката.

V. ПРЕДАВАНЕ И ПРИЕМАНЕ НА ИЗПЪЛНЕНИЕТО
5.1. Приемането на извършената работа се извършва от определени от страната  на ВЪЗЛОЖИТЕЛЯ и ИЗПЪЛНИТЕЛЯ лица:
5.1.1. ИЗПЪЛНИТЕЛЯТ определя лицето Александър Савов.за контакт за дейностите по договора – тел. : 0391 63857., е-mail..: office@eltechbg.com;  факс: 0391 94180
5.1.2. ВЪЗЛОЖИТЕЛЯТ определя лицето инж.Нели Димитрова  за контакт за дейностите по договора – тел. : 0889630140., е-mail: dgszvezdets@uidp-sliven.com, факс 05959 2450
5.2. При приемане на доставката, ВЪЗЛОЖИТЕЛЯ прави преглед на вида, количеството и качеството на доставените  бланки и формуляри .
5.3. При установяване на несъответствия между заявените и доставени бланки и формуляри (напр. липси, повреди, разлики в характеристиките и т.н), лицата по чл.5.1. съставят двустранен констативен протокол, по силата на който ИЗПЪЛНИТЕЛЯ е длъжен да отстрани за своя сметка недостатъка, в срок от 7 (седем) работни дни след подписване на констативен протокол от двете страни.

VI. ПРЕКРАТЯВАНЕ. САНКЦИИ.
6.1. Договорът се прекратява:
6.1.1. При изтичане на срока му;
6.1.2. При достигане на финансовият ресурс посочен от Възложителя
6.1.3. По взаимно съгласие на страните, изразено писмено;
6.1.4. При настъпване на обективна невъзможност за изпълнение;
6.2. Договорът може да се прекрати:
6.2.1. При преобразуване, ликвидиране, откриване производство по несъстоятелност на една от страните по договора;
6.2.2. При невъзможност да се осигури финансиране за изпълнение на договора по причини, които ВЪЗЛОЖИТЕЛЯТ не е могъл да предвиди, без това да влече неустойки или други финансови санкции за ВЪЗЛОЖИТЕЛЯ;
6.3. ВЪЗЛОЖИТЕЛЯТ има право едностранно да развали договора при пълно или частично, лошо или забавено изпълнение на задължението на ИЗПЪЛНИТЕЛЯ, съгласно разпоредбите на  87 и  88 от ЗЗД. При разваляне на договора изправната страна е длъжна да отправи 7-дневно писмено предизвестие до другата страна.
6.4. Ако ИЗПЪЛНИТЕЛЯТ не достави стоката или част от нея, или не изпълни други договорени дейности в установения по договора срок, същият дължи на ВЪЗЛОЖИТЕЛЯ неустойка в размер на 1 % от стойността на стоката, за която е реализирана забавата, за всеки просрочен ден, но не повече от 10 % от стойността на стоката.
6.5. Ако ИЗПЪЛНИТЕЛЯТ достави на ВЪЗЛОЖИТЕЛЯ стока, която не отговаря по качество на изискванията, той дължи на ВЪЗЛОЖИТЕЛЯ неустойка за неизпълнение в двоен размер стойността на стоката.
6.6. При забава в плащането ВЪЗЛОЖИТЕЛЯТ дължи законна лихва върху дължимата сума за всеки ден закъснение.

VII. РЕШАВАНЕ НА СПОРОВЕ.
7.1. Въпросите, възникнали при прилагането на този договор, се решават по взаимно съгласие между страните. В случай, че това се окаже невъзможно, на основание чл. 117, ал.2 от ГПК страните се съгласяват, че всички спорове, породени от този договор или отнасящи се до него, включително спорове, породени или отнасящи се до неговото тълкуване, недействителност, неизпълнение или прекратяване, както и спорове за попълване на празноти в договора или приспособяването му към нововъзникнали обстоятелства, ще бъдат решавани от компетентния съд по седалището на ТП „Държавно горско стопанство Звездец“, съобразно правилата за родова подсъдност.

VIII. ЗАКЛЮЧИТЕЛНИ РАЗПОРЕДБИ
8.1. Неразделна част от настоящия договор са техническото и ценовото предложение за изпълнение на поръчката на ИЗПЪЛНИТЕЛЯ. 
8.2. Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора. Информацията по предходното изречение включва и обстоятелства, свързани с търговската дейност, техническите процеси, проекти или финанси на страните, свързани с изпълнението на обществената поръчка. Това правило не се прилага по отношение на задължителната информация, която Възложителят следва да представи на Агенцията по обществени поръчки съобразно реда, предвиден в ЗОП. 
8.3. Всички съобщения между страните във връзка с настоящия договор следва да бъдат в писмена форма. При промяна на посочените данни, всяка от страните е длъжна да уведоми другата в седемдневен срок от настъпване на промяната. В противен случай всяко изпратено съобщение се смята за получено, считано от датата на изпращането му, ако е изпратено на последния известен адрес.
8.4. Адресите за кореспонденция между страните по настоящия договор са следните: 
8.4.1. За ВЪЗЛОЖИТЕЛЯ: 
Административен адрес: 8170, с. Звездец
Електронна поща: dgszvezdets@uidp-sliven.com
Телефон : 05959 2450
8.4.2. За ИЗПЪЛНИТЕЛЯ:  
Административен адрес гр. Димитровград, бул.”Димитър Благоев”№1,
Електронна поща : office@eltechbg.com , факс: 0391 61043,Телефон: 0391 61043

Към този Договор се прилагат и са неразделна част от него следните приложения:

Приложение № 2 – Ценово предложение на ИЗПЪЛНИТЕЛЯ;
Приложение № 3 – Техническо предложение на ИЗПЪЛНИТЕЛЯ;
Приложение № 4 – Техническа спецификация на ВЪЗЛОЖИТЕЛЯ;

Настоящият договор е съставен и подписан в три еднообразни екземпляра – два за Възложителя и един за Изпълнителя.


ВЪЗЛОЖИТЕЛ:                                                              ИЗПЪЛНИТЕЛ:

1. ___п(не се чете)____                                                       ____ п(не се чете ___
инж.      Атанас Спасов 
Директор 							Управител
                                         
2. [bookmark: _GoBack]____ п(не се чете ____
Гл. счетоводител- Владимир Транов

